सबसे पहले 10वीं शताब्दी में अरब आक्रमणकारियों के साथ समोसा हिंदुस्तान आया, बस उस दिन के बाद आज का दिन है कि यह हम हिंदुस्तानियों की जीभ पर पूरी तरह चढ़ गया। देश में नाश्ते के रूप में इसने तकरीबन राष्ट्रीय पहचान सी ले ली है। मध्य पूर्व में समोसा या संबुसक के भीतर आज भी मांस भरा जाता है। लेकिन हिंदुस्तान में आने के बाद इसको लोकलाइज किया गया और इसमें मसालेदार आलू भरकर इसे लज्जतदार बना दिया। लोग बड़े चाव से खट्टी-मीठी चटनी, रायते-छोले के साथ समोसा खाते हैं।